alexandrainst/scandi-wiki huggingface dataset:
Levandes live

Levandes live er et konsertalbum av Gluntan, utgitt i 1997. Med dette albumet vant de Spellemannprisen 1997 i klassen for danseband.

Sporliste

«Det e fredag» (Dennis Linde/Frank Strøm)
«Amors piler» (Albert Hammond/Mike Hazlewood/Fredrik Friis)
«Vis meg et sted» (Croker/Ørnulf Holthe)
«Visa kort» (verbalt)
«Tre små ord» (Trine von Stolzenau/Günther Tilgert/Peter Poll/Fredrik Friis)
«Kondomeriet» (verbalt)
«No rægne' det i Trondhjæm igjen» (Bård Svendsen/Leif Roar Øyås)
«Kan noen la meg sitte på til Dovrefjell» (David Kirby/Glenn Martin/Jon Anders Helseth/O. Jonnan)
«Rosen og sommerfuglen» (David Almerén/Juul Hansen)
«Sommer, trekkspill og karsk» (William Kristoffersen)
«Kultur» (verbalt)
«Cavatina» (Stanley Myers)
«Cottonfields» (Lead Belly)
«Tårer, små tårer» (Johnny Murray/Peter Callander/Gluntan)
«Trekning» (verbalt)
«Bare ta det rolig bare hold deg kald» (Allan Smethurst/Fredrik Friis)
«If Tomorrow Never Comes» (Garth Brooks/Kent Blazy)
«Kjærlighet og pøls» (Richard Fagan/Øystein Dolmen)
«Den syvende himmel» (Ørnulf Holthe/Stig Nilsson)
«Langs hver en vei» (Liz Anderson/Casey Anderson/Gluntan)

Medvirkende

Gluntan
 Eirik Johansen - sang, gitar
 Øystein Mihle - sang, gitarer
 Tore Wullum - gitarer 
 Torbjørn Strøm - keyboard, trekkspill, sang
 Dagfinn Ellefsen - bass
 Tor Gunnar Stokke - trommer

Øvrige
 Rune Nordal - produsent, tekniker

Eksterne lenker 
 
 Levandes live

Konsertalbum fra 1997
Gluntan-album
Norske konsertalbum
RiktigRetning

RiktigRetning er et samarbeidsforum for brukerorganisasjoner innen rusfeltet i Norge. Gruppen samarbeider om de spørsmål og utfordringer organisasjonene har til felles, og der målet er et bedre fungerende rusfelt der rusavhengige får de nødvendige tilbud og sine lovpålagte rettigheter.

Nettverket består av alle brukerorganisasjonene på rusfeltet og medlemmene er Brukerforeningen LAR-Nett Norge, proLAR, Rusmisbrukernes Interesseorganisasjon (RIO), Foreningen for human narkotikapolitikk og Medikament Assistert Rehabiliterings Bruker Organisasjon (MARBORG).

Eksterne lenker
 Brukerforeningen LAR-Nett Norge
 proLAR
 Rusmisbrukernes Interesseorganisasjon
 Foreningen for human narkotikapolitikk
 MARBORG

Norske organisasjoner
Rusmiddelpolitikk
Ljudmila Kalintsjik

Ljudmila Georgijevna Kalintsjik, belarusisk Людміла Георгіеўна Калінчык - Ljudmila Hjeorhijewna Kalintsjyk (russisk: Людмила Георгиевна Калинчик; født 23. juli 1982 i Borisov)  er en skiskytter fra Belarus. Hun deltok i Vinter-OL 2010 og fikk en 17.-plass i Skiskyting under Vinter-OL 2010 – Sprint kvinner 13. februar 2010. 

Hun er utdannet som barnepsykolog, men jobber som sportsinstruktør. Resultatet i OL er hennes beste i mesterskap. Hun deltok i VM i skiskyting både i 2007 i Antholz, 2008 i Östersund og 2009 i Pyeongchang, men hennes beste plassering fra disse var 30.-plass i Östersund. I verdenscupen i skiskyting har hun 13.-plass fra sprint og jaktstart i Hochfilzen sesongen 2009/2010 som beste resultat.

Referanser

Eksterne lenker 
 
 
 Liudmila Kalinchik hos data.biathlonworld.com

Belarusiske skiskyttere
Deltakere for Hviterussland under Vinter-OL 2010
Skiskyttere under Vinter-OL 2010
Deltakere for Hviterussland under Vinter-OL 2014
Skiskyttere under Vinter-OL 2014
Personer fra Barisau rajon
Deltakere under VM i skiskyting 2007
Deltakere under VM i skiskyting 2008
Deltakere under VM i skiskyting 2009
Deltakere under VM i skiskyting 2010
Deltakere under VM i skiskyting 2011
Deltakere under VM i skiskyting 2012
Deltakere under VM i skiskyting 2013
Barysaw

Barysaw (hviterussisk: Бары́саў) eller Borisov (russisk: Бори́сов) er en hviterussisk by med 150 400 innbyggere (2005). Den ligger ved elven Bjarezina i Minsk voblasts. Byen ble grunnlagt i 1102. Under andre verdenskrig var den okkupert av Nazi-Tyskland. 

Skiskytteren Ljudmila Kalintsjik er født og oppvokst i byen.

Referanser

Eksterne lenker 
 

Byer i Belarus
Louis Pettersen

Louis Pettersen (født 19. juli 1919 i Bergen, død 19. juli 1995) var en norsk sivilingeniør og offiser. Han er kjent for sin innsats under andre verdenskrig. Etter krigen ble han dekorert med Krigskorset med sverd, Norges høyeste utmerkelse.

Liv og virke

Bakgrunn
Pettersen tok skipsteknisk utdannelse og arbeidet ved Bergen Mekaniske Verksted.

Andre verdenskrig 
Under den tyske invasjonen deltok Pettersen i kampene mot de tyske styrkene i Hallingdal. Pettersen forlot Norge om bord på MK «Soløy» 2. august 1941 og ankom 4. august Baltasund på Shetland.

I Storbritannia gikk gikk han inn i de norske styrkene. Pettersen ble rekruttert til Kompani Linge og til den britiske tjenesten Special Operations Executive, som drev med sabotasjeaksjoner mot tyskerne i okkuperte land. Pettersen gjennomførte en rekke oppdrag i det okkuperte Norge, først og fremst på Vestlandet. Han samarbeidet også med sitt søskenbarn løytnant John M. Turner i Secret Intelligence Service. Han hadde kontakt med radiogruppen Redwing, der Gunnar Wiig-Andersen var telegrafist. 

Pettersen fungerte også som mellommann mellom Saborg i Bergen og norske myndigheter i Storbritannia. Pettersen hadde grad som fenrik.

Etter krigen 
I statsråd 7. mars 1947 ble folk fra Kompani Linge hedret for sin krigsinnsats, blant dem Louis Pettersen.

Etter krigen arbeidet Pettersen noen år ved Bergen Mekaniske Verksted. I 1953 begynte han i Det Norske Veritas, der han ble resten av sin yrkesaktive karriere. Han etablerte selskapets kontor i Finland og var fra 1957 til 1967 leder for dette. Senere bygget han opp virksomheten til Det Norske Veritas i India. Fra 1977 og til han gikk av med pensjon var Pettersen regionalsjef for Sørvest-Norge.

Utmerkelser 
I statsråd 7. mars 1947 ble folk fra Kompani Linge hedret for sin krigsinnsats, blant dem Louis Pettersen. Han ble tildelt Krigskorset med sverd på grunn av sju operasjoner i bergensområdet, som innebar leveranser av utstyr, oppbygning av etterretningsorganisasjon og organisering av flyktningtjeneste, samt for å ha fungert som hovedkontakt for sabotasjegruppen i Bergen. Pettersen også tildelt St. Olavsmedaljen med ekegren. Han ble av britene utnevnt til medlem av Order of the British Empire.

Biografi 
 Arnfinn Haga: Skyggen. SOE-agenten Louis Pettersen, Oslo: Cappelen Damm, 2009

Referanser 

Medlemmer av Kompani Linge
Personer fra englandsfarten 1940–1945
Krigskorset
St. Olavsmedaljen med ekegren
Krigsmedaljen
Norske sivilingeniører
Personer fra Bergen kommune
Nordmenn fra andre verdenskrig
Mr Gay World 2010

Mr. Gay World 2010, den andre Mr Gay World-konkurransen i historien, og ble avholdt i Nedre Vollgate 11 i Oslo den 13. februar 2010. Charl van den Berg fra Sør-Afrika ble kåret til «Mr Gay World 2010» av tittelholder Max Krzyzanowski fra Irland. 23 land og territorier konkurrerte om tittelen.

Resultater

Deltakere

 - Maximiliano Duran
 - Samuel Adu 
 - Cédric Fievet
 - Thiago Silvestre 
 - Darren Geoffrey Bruce
 - Pablo Salvador Sepúlveda
 - Xiadai Muyi 
 - Rick  Dean Twombley
 - Magnús Guðbergur Jónsson
 - Marcus Wynne
 - Antony Cortinovis
 - Jair Vega

 - Justin Glen Savage
 - Drew Hanna 
 - Walter Heidkampf
 - David Noel Bosley
 - Kamil Szmerdt
 - David Baramiya
 - Sergio Lara
 - Charl van den Berg
 - Tobias Dickenmann
 - Sorawit Piamthongkum
 - Brent Douglas Kuenning

Deltakere som trakk seg

Informasjon om noen av deltakerne
Sergio Lara (Spania) ble Mr. Gay Europa 2009.
Cédric Fievet (Belgia), Magnús Guðbergur Jónsson (Island), Antony Cortinovis (Italia), Walter Heidkampf (Norge), Kamil Szmerdt (Polen), David Baramiya (Russland) og Sergio Lara (Spania) deltok i Mr. Gay Europa 2009 i Oslo. Sergio Lara (Spania) vant Mr. Gay Europa 2009, Magnús Guðbergur Jónsson (Island) ble plassert blant de tre beste og Cédric Fievet (Belgium), Antony Cortinovis (Italia),  Walter Heidkampf (Norge) og David Baramiya (Russland) ble plassert blant de tolv beste.
Samuel Adu (Australia) skulle delta i International Mr Gay Competition 2009, som skulle holdes i Manila, Filippinene, sommeren 2009. Konkurransen ble avlyst, og en avstemning over internett ble foretatt i stedet. Adu fikk her andreplassen, mens Ricco Muller (Sveits) ble tittelholder.
Xindai Muyi (Kina), var deltaker selv om Beijing prøvde å få han til å ikke delta.

Eksterne lenker
 Hjemmeside

LHBT
LHBT i Norge
Landbokommisjonen

Landbokommisjonen, Den store landbokommisjonen, (dansk; Den store Landbokommission) var et dansk utvalg nedsatt den 25. august 1786 av daværende kronprinsregent Frederik. Formålet med kommisjonen var å utarbeide forslag til forbedringer i landbruket og sette opp klare retningslinjer for forholdet mellom godseierne og festebøndene. Formelt sett virket kommisjonen frem til 1816, men den trådte ikke sammen etter 1802.

Bakgrunn 
Opplysningstidens tanker om likhet og frihet hadde lenge ligget i tiden og etter kronprins Frederiks palassrevolusjon i 1784 åpnet det seg nye muligheter for reformer i det danske samfunn. Kronprinsen var opptatt av nye ideer og skulle bli en av drivkreftene bak landboreformene.

Mandat 
Kommisjonenens mandat var vidtgående, noe som medførte at den kunne ta for seg alle sider av bondestandens levekår og situasjon. Opphevelsen av stavnsbåndet var formulert som en av arbeidsoppgavene. Dette ledet til forordningen av 20. juni 1788 hvor stavnsbåndet ble opphevet.

Markante medlemmer 
 Christian Colbjørnsen, norskfødt jurist, embetsmann, sekretær og leder for kommisjonen.
 Andreas Peter Bernstorff, dansk greve og statsmann 
 Christian Ditlev Frederik Reventlow, dansk greve og statsmann

Se også 
 Landboreformene

Eksterne lenker 
 Den store Landbokommission – Aarhus universitet

Danmarks historie
1786 i Danmark
Hugo Birger

Hugo Birger (døpt Hugo Birger Peterson, født 12. januar 1854 i Stockholm, død 17. juni 1887 i Helsingborg) var en svensk kunstner og maler. Han studerte ved Konstakademien i Stockholm på 1870-tallet. I 1877 ble han belønnet med en medalje for maleriet Syndafallet. Han er representert på Göteborgs konstmuseum og Nationalmuseum i Stockholm.

Utvalgte illustrasjoner

Referanser 

Svenske malere
Personer fra Stockholm
Kesha

Kesha Rose Sebert (født 1. mars 1987), bedre kjent som Kesha (tidligere stilisert som Ke$ha), er en amerikansk sanger, rapper og låtskriver. I 2005, i en alder av 18, ble Kesha signert til produsent Dr. Luke sitt plateselskap, Kemosabe Entertainment. Hennes gjennombrudd kom tidlig i 2009 etter å dukke opp på refrenget til rapperen Flo Ridas nummer én singel, «Right Round». 

Hennes debutalbum, Animal, og hennes første utvidet play, Cannibal, ble utgitt i 2010. Keshas musikk og ”image” førte henne til umiddelbar kommersiell suksess, med Animal som debuterte som nummer én i USA på billboard top 200 albumer. Hun har også oppnådd tre nummer én-singler, «Tik Tok» og «We R Who We R», «Timber» og en rekke topp ti hits fra albumet Animal og Cannibal. Samtidig fortsatte hun å skrive sanger for andre artister, blant annet «Till the World Ends» for Britney Spears som ble en nummer én hit. Warrior, hennes andre studioalbum, ble utgitt i desember 2012, som ga Kesha hennes åttende topp ti hit med «Die Young». «Tik Tok» er blant de mest solgte digitale singler i historien og har solgt over 15 millioner enheter internasjonalt.

Oppvekst 
Kesha er født og oppvokst i Nashville, Tennessee. Hun har hele livet drevet med musikk. Da hun var 13 år deltok hun og to av vennene hennes på en talentkonkurranse der de framførte «Karma Police».

I 2001 var hun med på en band camp i Tennessee ved Franklin high school. Da Sebert var 17 år sluttet hun på skolen og flyttet til Los Angeles for å satse på musikk.

Diskografi 
 Animal Animal kesha (2010)
 Warrior (2012)

Turne 
 Get sleazy tour (2011)
 Warrior tour (2013)

Referanser

Eksterne lenker 
 
 
 
 

Sangere fra USA
Låtskrivere fra USA
Personer fra Los Angeles
Arild Andersen (fotballspiller)

Arild Andersen (fodt 9. januar 1972) er en norsk fotballspiller. Ungdomsklubben var Sandviken. Han spilte venstreback/ forsvar og har spilt i Sandviken, Fyllingen, Sogndal fotball og FK Haugesund. Han er nå trener i Djerv 1919.

Referanser

Eksterne lenker 
 

Norske fotballspillere
Fotballspillere for Fyllingen Fotball
Fotballspillere for Sogndal Fotball
Fotballspillere for FK Haugesund
Aljaksiej Hrysjyn

Aljaksiej Henadzievitsj Hrysjyn (belarusisk: Аляксей Генадзевіч Грышын; russisk: Алексей Геннадьевич Гришин – Aleksej Gennadjevitsj Grisjin født 18. juni 1979) er en belarusisk freestylekjører som deltok i de olympiske vinterleker, 1998 i Nagano, 2002 i Salt Lake City, 2006 i Torino og 2010 i Vancouver.

Hrysjyn ble olympisk mester i freestyle under vinter-OL 2010 i Vancouver. Han vant konkurransen i hopp foran Jeret Peterson fra USA og Liu Zhongqing fra Kina.

OL-medaljer 
 2010  Vancouver -  Gull - freestyle hopp, menn  Belarus

Referanser

Eksterne lenker 
 

Hviterussiske freestylekjørere
Olympiske mestere for Belarus
Olympiske bronsemedaljevinnere for Belarus
Deltakere for Hviterussland under Vinter-OL 1998
Freestylekjørere under Vinter-OL 1998
Medaljevinnere under Vinter-OL 2002
Deltakere for Hviterussland under Vinter-OL 2002
Freestylekjørere under Vinter-OL 2002
Deltakere for Hviterussland under Vinter-OL 2006
Freestylekjørere under Vinter-OL 2006
Medaljevinnere under Vinter-OL 2010
Deltakere for Hviterussland under Vinter-OL 2010
Freestylekjørere under Vinter-OL 2010
Deltakere for Hviterussland under Vinter-OL 2014
Freestylekjørere under Vinter-OL 2014
Fødsler i 1979
Personer fra Minsk
Olympiske medaljevinnere i freestyle
Chita Daini gasskraftverk

Chita Daini gasskraftverk, som betyr Chita II, er et varmekraftverk i Chita i prefekturet Aichi i Japan, vest for Tokyo. Installert produksjonseffekt er 1400 MW fordelt på 2 x 700 mw. Brenselkilden er naturgass i form av LNG. 

Operatør er energiselskapet Chubu Electric Power. Anlegget stod ferdig i 1984.

Eksterne lenker

 IndustCards – «Gas- and Oil-Fired Steam-Electric Plants in Japan – other regions», besøkt 14. februar 2010.

Varmekraftverk i Japan
Gasskraftverk i Japan
Aichi prefektur
Anan oljekraftverk

Anan oljekraftverk, som betyr Chita II, er et varmekraftverk i Tokushima på øya Shikoku i Japan. Installert produksjonseffekt er 1245 MW fordelt på 2 x 450 MW og to mindre blokker. Brenselkilden er fyringsolje. 

Operatør er energiselskapet Shikoku Electric Power. Anlegget ble påbegynt omkring 1963 og stod ferdig i 1976.

Eksterne lenker
 IndustCards – «Gas- and Oil-Fired Steam-Electric Plants in Japan – other regions», besøkt 14. februar 2010.

Varmekraftverk i Japan
Oljekraftverk i Japan
Tokushima prefektur
Kraftverk etablert i 1976
1976 i Japan
Blåmandag

Blåmandag (fra tysk blauer Montag) er i kirkeåret kallenavn på fastelavnsmandag, det vil si mandagen som kommer to dager før den vestkirkelige kristne fastetiden begynner. Blåmandag er dagen etter fastelavnssøndag, mens fetetirsdag og askeonsdag er dagene som følger etter. Datoen for blåmandag varierer mellom 2. februar og 8. mars ut fra når påsken faller. Blåmandag kunne tidligere også bli omtalt som fleskemandag.

Det er flere forklaringer på opprinnelsen til ordet «blåmandag». Én er at alteret i kirkene i middelalderen ble dekket med et blått klede denne dagen. Fastens liturgiske farge fiolett var så kostbar at mange kirker ikke hadde råd og i stedet brukte blå farge. Skiftet til fastens farge skjedde mandag etter fastelavnssøndag, derav blåmandag.

Blåmandag var i middelalderen en dag med redusert arbeid, og ordet fikk blant tyske håndverkere en generell betydning av en mandag som var helt eller delvis fri. I Danmark brukes blåmandag om mandagen etter konfirmasjonen, som tradisjonelt har vært fridag. Også i norsk kan blåmandag bety en dag man tar fri.

Betegnelsen blåmandag brukes i dag oftere, gjerne spøkefullt, om en dag man kjenner seg elendig etter festing og rangel, synonymt med «dagen derpå». Uttrykket brukes også i overført betydning om en brå overgang til en ny tid preget av edruelighet, nøysomhet og anger etter en lengre periode med bekymringsløs  og uansvarlig aktivitet.

Den har ingenting å gjøre med Blue Monday, en dato som er sagt å være den mest deprimerende i året, den ble funnet opp av et britisk reisebyrå i 2005.

Se også
Bevegelige merkedager

Referanser

Eksterne lenker
 Den ekte blåmandagen – ABC Nyheter
 Fastelavn – Aktiv i Oslo
 Påskeord – Språkrådet

Karneval
RealClimate

RealClimate er en kommentarside (blog) om klimatologi av en gruppe faglig aktive klimatologer. Den beskriver sitt mål som å sørge for raske svar på aktuelle saker og sørge for sammenheng som ofte mangler i andre kommentarer.

Anerkjennelse 
Opprettelsen av RealClimate ble lagt merke til av redaktørene i de akademiske tidsskriftene Science og Nature.

I 2005 fikk RealClimate utmerkelsen «Science and Technology Web Award» av redaktørene i Scientific American.

I 2006 sammenstilte Nature en liste med de 50 mest populære bloggene skrevet av vitenskapsmenn, som målt av Technorati. RealClimate var da nummer 3 på denne listen.

I 2008 ble RealClimate listet av TIME Magazine blant de 15 beste nettsteder om miljøtemaer.

Medlemmer

De faste bidragsyterne til RealClimate er:
 Gavin Schmidt
 Michael E. Mann
 Eric Steig
 Raymond S. Bradley
 Stefan Rahmstorf
 Rasmus Emil Benestad
 Caspar Ammann
 Thibault de Garidel
 David Archer
 Raymond Pierrehumbert

Tidligere bidragsytere:
 William M. Connolley frem til 2007.

Andre klimatologer bidrar til RealClimate som gjesteskribenter.

Climategate
I november 2009 ble private e-poster lekket fra Climatic Research Unit of the University of East Anglia in Norwich, England (se climategate). Blant disse var det flere fra Michael Mann. 9. februar 2006 utdyper han hensikten med RealClimate:

Skeptikere har stilt spørsmål ved nettstedets nøytralitet. Steve McIntyre, en profilert klimaskeptiker, beskylder nettstedet for å sensurere skeptiske postinger tilbake i 2005, og det er opprettet en egen blogg, RC Rejects med det denne bloggen hevder er forkastede innlegg.

Referanser

Eksterne lenker 
 RealClimate

Blogger
Operasjon Sunshine

Operation Sunshine var en militær operasjon i det tysk-okkuperte Norge fra oktober 1944 til mai 1945. Formålet var å beskytte viktige industrianlegg mot ødeleggelse i tiden frem mot frigjøringen.

Bakgrunn 
Operasjonen var planlagt av norsk militært personell i Storbritannia i samarbeid med det britiske militære. Operasjonen gikk ut på å beskytte viktige industripunkter i Norge fra tyskernes «brent jords taktikk». Spesielt viktig var kraftforsyningene, og operasjonen skulle dekke 60 prosent av kraftforsyningen for østre del av Norge. Det var kraftstasjonene på Rjukan, Notodden og Nore som skulle beskyttes.

Operasjonen 
5. oktober 1944 ble SOE-agenter fra Kompani Linge sluppet i fallskjerm over Ugleflott i øvre Telemark. Leder var major Leif Tronstad og nestleder var Jens-Anton Poulsson. Også Gunnar Syverstad var med i det partiet som kom fra Storbritannia. Einar Skinnarland sluttet seg til gruppen som telegrafist.  Sistnevnte overtok som leder da Tronstad ble drept i mars 1945. Området operasjonen skulle dekke ble separert ut som Milorg distrikt 16 (D-16), og ble delt opp i tre underdeler med kodenavn «Starlight», «Moonlight» og «Lamplight». Agentene skulle jobbe med Milorg-grupper som allerede var opprettet i området, og forsyne dem med våpen og instruksjoner.

Drapene  
11. mars 1945 hadde gruppen tatt lensmannen til fange da de fryktet at gruppen kunne ha blitt avslørt. Under avhør av lensmannen i en hytte på Syrebekkstølen kom broren til lensmannen og skjøt lensmannen fri. Både Tronstad og Gunnar Syverstad ble drept i oppgjøret. Broren til lensmannen hadde funnet frem ved å følge sporene til hytta, og da han kom frem var det ikke vakthold der. Motstandsmannen Jon Landsverk og Einar Skinnarland gjemte likene i et vann like ved, men de ble funnet av tyskerne og ble fotografert og brent dagen etter. 

Lensmannen ble i 1947 dømt til fem års fengsel for drapsforsøk, og broren fikk ti års fengsel for drap. En bauta til minne om agentene ble reist på Syrebekkstølen etter krigen. I Sandvika sentrum ligger Leif Tronstads plass. 8. mai 1973 avduket kong Olav V en bauta på plassen. Både Rjukan og Trondheim har oppkalt en vei etter Leif Tronstad.

Deltakere i operasjonen 
Leif Tronstad
Gunnar Syverstad 
Norman Lind
Jens-Anton Poulsson
Einar Skinnarland
Arne Kjelstrup
Eldar Hagen 
Herluf Nygaard
Leif Brønn

Litteratur 
 Erling Jensen, Per Ratvik, Ragnar Ulstein: Kompani Linge – bind 2. (1948) ISBN 8244500573 
 Berg, John: Soldaten som ikke ville gi seg. (1986) Metope. ISBN 8240300022. 
 Poulsson, Jens-Anton: Tungtvannssabotasjen, kampen om atombomben 1942-1944, antisabotasje 1944-1945 ISBN 8245808032

Operasjoner i Norge under andre verdenskrig
Down to Earth (Ozzy Osbourne-album)

Down to Earth er et heavy metal-musikkalbum og det åttende studioalbumet til Ozzy Osbourne. 

Albumet ble utgitt 16. oktober 2001, og nådde en 19.-plass på den britiske albumlisten, og en 4.-plass på den amerikanske Billboard albumlisten.

Albumet er det første med bassist Robert Trujillo og trommeslager Mike Bordin.

Sporliste 
 «Gets Me Through» (Ozzy Osbourne, Tim Palmer) – 5:04 
 «Facing Hell» (Osbourne, Palmer, Scott Humphrey, Geoff Nicholls) – 4:26 
 «'Dreamer» (Osbourne, Marti Frederiksen, Mick Jones) – 4:45 
 «No Easy Way Out» (Osbourne, Palmer) – 5:06 
 «That I Never Had» (Osbourne, Joe Holmes, Robert Trujillo, Frederiksen) – 4:24 
 «You Know... Pt. 1» (Osbourne, Palmer) – 1:06 
 «Junkie» (Osbourne, Holmes, Trujillo, Frederiksen) – 4:28 
 «Running Out of Time» (Osbourne, Frederiksen, Jones) – 5:06 
 «Black Illusion» (Osbourne, Palmer, Andy Sturmer, Nicholls) – 4:21 
 «Alive» (Osbourne, Danny Saber) – 4:54 
 «Can You Hear Them?» (Osbourne, Holmes, Trujillo, Frederiksen) – 4:59 
 «No Place for Angels» (Osbourne, Palmer, Nicholls) – 3:23

Personell 
 Ozzy Osbourne – vokal
 Zakk Wylde – gitars
 Robert Trujillo – bass
 Mike Bordin – trommer

Eksterne lenker   
 

Musikkalbum fra 2001
Ozzy Osbourne-album
Peter Gade

Peter Gade Christensen (født 14. desember 1976 i Aalborg) er en dansk badmintonspiller. Han vant sin første nasjonale tittel som junior i 1991 i dobbel, men har siden spilt kun singelbadminton. Hans merittliste består blant annet av EM-gull i 1998 og 2000, All England-mester i 1999 og fire gange mester i Copenhagen Masters, men har aldri vunnet OL eller VM, men en bronsemedalje i VM i Anaheim i USA i 2005. Han har deltatt i to OL, og var tatt ut til å representere Danmark under Sommer-OL 2008, der han kom til kvartfinalen og ble slått ut av den olympiske mesteren Lin Dan fra Kina. Hans spillestil er karakteristisk ved å ligne den asiatiske, da han er meget hurtig på føttene.

Referanser

Eksterne lenker 
 
 Profil på internationalbadminton.org
 Peter Gades nettsted

Danske badmintonspillere
Deltakere for Danmark under Sommer-OL 2000
Badmintonspillere under Sommer-OL 2000
Deltakere for Danmark under Sommer-OL 2004
Badmintonspillere under Sommer-OL 2004
Deltakere for Danmark under Sommer-OL 2008
Badmintonspillere under Sommer-OL 2008
Deltakere for Danmark under Sommer-OL 2012
Badmintonspillere under Sommer-OL 2012
Fødsler i 1976
Chen Jin

Chen Jin (kinesisk: 陈金; født 10. januar 1986 i Handan) er en kinesisk badmintonspiller. Han har ingen større internasjonale mesterskapstitler, men kvalifiserte seg for VM i 2007 der han tapte semifinalen og tok bronse. Jin var tatt ut til å representere Kina under Sommer-OL 2008, der han tok bronsen etter å ta tapt semifinalen mot Lin Dan fra Kina, som tok gull i øvelsen.

Referanser

Eksterne lenker 
 

Kinesiske badmintonspillere
Olympiske bronsemedaljevinnere for Kina
Medaljevinnere under Sommer-OL 2008
Deltakere for Kina under Sommer-OL 2008
Badmintonspillere under Sommer-OL 2008
Deltakere for Kina under Sommer-OL 2012
Badmintonspillere under Sommer-OL 2012
Personer fra Handan
Fødsler i 1986
Olympiske medaljevinnere i badminton
Hsieh Yu-hsing

Hsieh Yu-Hsing (født 23. juli 1983 i Taiwan) er en taiwansk badmintonspiller. Han har ingen større internasjonale mesterskapstitler, men kvalifiserte seg for VM i 2007. Hsieh Yu-Hsing var tatt ut til å representere Kinesisk Taipei under Sommer-OL 2008, der han overrasket og kom helt til kvartfinlane der han tapte mot Chen Jin fra Kina.

Referanser

Eksterne lenker 

Taiwanske badmintonspillere
Deltakere for Taiwan under Sommer-OL 2008
Badmintonspillere under Sommer-OL 2008
Personer fra Taiwan
Fødsler i 1983